**KLAIPĖDOS „VĖTRUNGĖS“ GIMNAZIJOS**

**DIREKTORIAUS PAVADUOTOJOS UGDYMUI, LAIKINAI VYKDANČIOS ĮSTAIGOS VADOVO FUNKCIJAS, RASOS PRAGULBECKIENĖS**

**METŲ VEIKLOS ATASKAITA**

Nr.

Klaipėda

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Klaipėdos „Vėtrungės“ gimnazijos (toliau – gimnazija) 2019–2021 m. strateginio ir 2019 m. veiklos planuose nustatyti tikslai ir uždaviniai, užtikrinantys ugdymo kokybę ir numatantys gimnazijos materialinės bazės gerinimą. 2019 m. veiklos prioritetai: 1) kokybiškų ugdymo paslaugų teikimas; 2) bendruomenės lyderystės gebėjimų didinimas; 3) sveikos, saugios ir šiuolaikinius ugdymo(si) reikalavimus atitinkančios aplinkos kūrimas.  2019 m. pasiekti reikšmingi švietimo paslaugų kiekybiniai ir kokybiniai pokyčiai. Gimnazijoje, 2019-09-01 duomenimis, buvo sukomplektuota 20 klasių, ugdyti 590 mokinių. 2019 m. buvo sukomplektuota viena gimnazijos klasė (30 mokinių), įgyvendinanti ekologijos ir aplinkos technologijų ugdymo sampratos elementus. Iš viso tokiose I–IV gimnazinėse klasėse mokosi 118 mokinių. Pagrindinio ugdymo programas (II dalies) ir vidurinio ugdymo programas įgyvendino 57 pedagogai. Gimnazijos aplinkos funkcionavimą užtikrino 23 nepedagoginiai darbuotojai. Visiems mokiniams sudarytos sąlygos gauti pedagoginę, socialinę, psichologinę bei karjeros planavimo pagalbą. Šią pagalbą teikė mokytojai, socialinis pedagogas, psichologas, bibliotekininkai. Sėkmingai tenkinti mokinių neformaliojo švietimo poreikiai – mokiniai galėjo dalyvauti 16 neformaliojo vaikų švietimo programų. Neformaliajam švietimui skirta 50 ugdymo plano valandų per savaitę, programas vykdė 15 mokytojų, dalyvavo 296 mokiniai (50,2 proc.). Įgyvendinant ugdymo planą, mokiniams buvo sudarytos galimybės tenkinti individualius poreikius – jie galėjo rinktis visų pagrindinių dalykų programų aukštesniuosius kursus, pasiūlyta 16 pasirenkamųjų dalykų, 51 modulis. Mokiniams užtikrintas kokybiško maitinimo organizavimas, teisės aktų nustatyta tvarka nemokamas maitinimas skirtas 12 mokinių, 12 mokinių kompensuotos transporto išlaidos.  2019 m. 54 pedagogai tobulino kvalifikaciją 213-oje profesines, bendrąsias ir specialiąsias kompetencijas ugdančiuose kursuose ir seminaruose, t. y. vidutiniškai 7 dienos (37 valandos) per metus. Visiems gimnazijos mokytojams buvo organizuotas seminaras „Emocinė bendrystė ir bendradarbiavimas pamokoje“. Per metus mokytojai vedė 10 atvirų pamokų, paruošė mokinius 12 konferencijų (iš jų 3 – tarptautinės, 4 – respublikinės). 2019 m. atestuoti 2 pedagogai vyresniojo mokytojo kvalifikacinėms kategorijoms. Vestas 1 autorinis seminaras ir skaitytas pranešimas tarptautinėje mokslinėje-praktinėje konferencijoje.  Sėkmingą 2019 m. ugdymo plano įgyvendinimą rodo mokinių pasiekimai. 138 abiturientai įgijo vidurinį išsilavinimą (99,3 proc.). 7 abiturientai užsienio kalbų (anglų, rusų) valstybiniuose brandos egzaminuose gavo šimto balų įvertinimus. Pagal brandos egzaminų rezultatus gimnazija pateko į geriausiai biologiją (25 vieta) ir geografiją (42 vieta) išmokančių Lietuvos mokyklų penkiasdešimtuką. 81 proc. abiturientų tęsia mokymąsi šalies ir užsienio universitetuose ar kolegijose. Visi II gimnazinių klasių mokiniai (155) įgijo pagrindinį išsilavinimą.  2019 metais gimnazijos mokiniai dalyvavo 10 dalykinių olimpiadų mieste ir laimėjo 9 prizines vietas (1 – 1 vietą, 3 – 2 vietas ir 5 – 3 vietas), 2 respublikinėse olimpiadose ir laimėjo 3 vietą, tarptautiniuose konkursuose ir užėmė 3 prizines vietas, miesto ir respublikiniuose konkursuose 41 mokinys pelnė prizines vietas, sporto varžybose „Mero taurė“ mokiniai laimėjo 2 vietą. Gimnazijos mokiniai pernai dalyvavo tarptautiniame projekte „Svajonių komandos“ kartu su Britų taryba ir Lietuvos tautiniu olimpiniu komitetu, Europos Parlamento konkurse „Mokykla – Europos Parlamento ambasadorė“, respublikiniame diskusijų festivalyje „Būtent“.  2019 m. pagerintas mokinių lankomumas, t. y. 1 mokinys per metus vidutiniškai praleido 76 pamokas (2018 m. – 87 pamokas, 2017 m. – 104 pamokas). Gimnazijos psichologas per metus suteikė psichologines konsultacijas 27 tėvams (šeimoms), 503 mokiniams, 48 mokytojams, ugdymo karjerai konsultacijas – 194 mokiniams, 19 tėvų (šeimoms), 27 mokytojams. I–II gimnazinėse klasėse įgyvendinama socialinio emocinio ugdymo programa „Raktai į sėkmę“.  2019 m. atliktas gimnazijos ugdymo proceso kokybės įsivertinimas šiose srityse: 1) I klasių mokinių adaptacija; 2) II klasių mokinių poreikis ir vidurinio ugdymo programos pasiūla; 3) neformaliojo švietimo programų pasiūlos ir paklausos situacija; 4) brandos egzaminų ir metinio įvertinimo atitiktis; 5) gabių mokinių ugdymo veiksmingumas; 6) II klasių mokinių profesijos pasirinkimo situacija.  2019 m. gimnazija racionaliai naudojo mokymo, ūkio ir paramos lėšas. Gerinant mokinių ugdymo sąlygas, įsigyta vadovėlių už 7,41 tūkst. Eur, metodinių priemonių už 1,17 tūkst. Eur, nupirkti 4 daugialypės terpės projektoriai, kopijavimo aparatas, konferencinė kamera, 4 stalai, 19 vienviečių suolų su kėdėmis, 26 spintos, 8 minkštasuoliai, atlikti skaityklos, bibliotekos, dalies koridoriaus modernizavimo darbai pagal projektą „Modernių ugdymosi erdvių sukūrimas Klaipėdos miesto progimnazijose ir gimnazijose“, suremontuota 13 kabinetų, sumontuota 12 vnt. roletų, paklota homogeninė grindų danga dalyje koridorių. Sprendimai dėl lėšų panaudojimo derinti su Gimnazijos savivaldos institucijomis.  Gimnazijos bendruomenė, planuodama 2020 m. veiklą, susitarė dėl tokių prioritetų: tenkinti individualius mokinių ugdymosi poreikius, užtikrinti saugias ugdymo(si) sąlygas |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai 2019 metų veiklos rezultatai**

|  |  |  |  |
| --- | --- | --- | --- |
| 2019 m. užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Stiprinti mokytojų dalykinį bendradarbiavimą | Aktyvi gimnazijos mokytojų metodinė veikla ir dalinimasis patirtimi | 1. Stebėti 2-4 integruotus mokomųjų dalykų renginius, pamokas.  2. Inicijuoti mokytojų metodinių darbų parodą „EKO idėjų mugė“ gimnazijoje.  3. Skatinti mokytojus, dirbančius su ekologijos ir aplinkos technologijų ugdymo klasių mokiniais, organizuoti daugiau praktinių pamokų, veiklų | 1.1. Stebėtos ir analizuotos 6-ios mokomųjų dalykų (lietuvių kalba-istorija, anglų kalba-etika-dailė, etika-psichologija, informacinės technologijos (toliau – IT)-chemija-užsienio kalba, IT-chemija-matematika, grafinis dizainas-technologijos) integruotos pamokos, 3 integruoti renginiai (Klaipėdos krašto gamtamokslinė praktinių, tiriamųjų ir projektinių darbų konferencija „Žmogus ir aplinka“ (2019-04-18), viktorina „Ekologiška gyvensena“ (2019-05-15), renginys „Pasauliniai Homero „Iliados“ skaitymai“ (2019-03-22 d.)).  1.2. Mokytojams pateiktos rekomendacijos ir siūlymai dėl integruotų veiklų tobulinimo.  2.1. Metodinės tarybos posėdyje aptarti metodinių darbų reikalavimai, parodos „EKO idėjų mugė“ organizavimo tvarka (2019-04-26 protokolas Nr.2).  2.2. 2019 m. balandžio–gegužės mėn. parodoje „EKO idėjų mugė“ gimnazijos 27 mokytojai pateikė 21 darbą, iš jų – 5 integruotus.  3.1. Inicijuotas ekologijos ir aplinkos technologijų ugdymo klasių mokinių ir juos mokančių mokytojų dalyvavimas 3 tarptautiniuose („Svajonių komandos“, „The Globe Program“, „Let‘s clean up Europe), 6 mokykliniuose integruotuose projektuose („Chemija ir aplinka“, „Mokinių darbo aplinkos atitikimas HN“, „Žmogus ir gamta“, „Mokslo ir technikos išradimai“, „Piešiame tiesėmis“, „Oro drėgnio, slėgio, temperatūros, apšvietos reikšmė žmogui ir aplinkai“).  3.2. Integruotų veiklų poveikis mokymo(si) kokybei gerinti analizuotas 3 metodinės tarybos posėdžiuose (2019-04-26, 2019-06-10, 2019-12-09 protokolai Nr. 2, 3, 6) |
| 1.2. Efektyvinti darbą su gabiais mokiniais | 10 procentų III–IV klasių gabiųjų mokinių pasirinkto jų poreikius atitinkančias ugdymosi veiklas | 1. Atlikti apklausą apie gabiųjų mokinių ugdymo veiksmingumą gimnazijoje, rezultatus pristatyti metodinėje taryboje.  2. Planuoti ir organizuoti veiklas, skirtas gabiesiems mokiniams ugdyti.  3. Vykdyti informacijos apie gabiųjų mokinių pasiekimus sklaidą | 1.1. 2019 m. kovo mėn. atlikta apklausa „Mokinių poreikių tenkinimas gimnazijoje“, rezultatai pristatyti metodinės tarybos posėdyje (2019- 04-26 protokolas Nr.2).  1.2. 2019 m. lapkričio mėn. atlikta analizė „Gabių mokinių ugdymo veiksmingumas gimnazijoje“, rezultatai ir rekomendacijos pristatyti metodinės tarybos (2019-12-09 protokolas Nr.6) ir mokytojų tarybos (2019-12-30 protokolas Nr.6) posėdžiuose.  2.1. Mokytojams skirtos konsultacinės valandos gabiųjų mokinių parengimui dalyvauti dalykinėse olimpiadose, konkursuose.  2.2. 2019 m. 10-ies olimpiadų miesto etapuose gimnazistai užėmė 9 prizines vietas, respublikiniuose etapuose – 3 prizines vietas, miesto ir respublikiniuose konkursuose prizines vietas pelnė 41 mokinys, tarptautiniuose konkursuose laimėtos 3 prizinės vietos. Iš viso mokiniai dalyvavo 56 veiklose, skirtose gabiems mokiniams ir suplanuotose 2019 m. gimnazijos veiklos plane.  2.3. Olimpiadų, konkursų, kitų renginių rezultatai aptarti metodinės tarybos posėdyje (2019-08-30 protokolas Nr.4).  3. Informacija apie gabiųjų mokinių pasiekimus nuolat skelbiama gimnazijos interneto svetainėje (vetrungesgimnazija.lt) ir gimnazijos facebook paskyroje |
| 1.3. Įvertinti 2019 metų gimnazijos mokinių brandos egzaminų rezultatus | Apibendrinta gimnazijos IV klasių mokinių brandos egzaminų laikymo situacija | 1. Atlikti brandos egzaminų rezultatų analizę ir juos pristatyti mokytojų taryboje.  2. Atlikti IV klasių mokinių brandos egzaminų ir metinių įvertinimų atitikties analizę, rezultatus pristatyti mokiniams, klasių vadovams, metodinės tarybos nariams, mokinių tėvams | 1.1. Įvertinta gimnazijos abiturientų brandos egzaminų laikymo 2019 m. situacija.  1.1. Analizės rezultatai pristatyti mokytojų tarybos posėdyje (2019-08-29 protokolas Nr.5).  2.1. Atlikta 2019 m. brandos egzaminų ir 2018–2019 m. m. IV klasių gimnazistų metinių įvertinimų atitikties analizė.  2.2. Apibendrinimai ir rekomendacijos pristatytos pedagogams metodinės tarybos posėdyje (2019-08-30 protokolas Nr.4), 2019–2020 m. m. IV klasių mokiniams (būsimiesiems abiturientams) – klasių valandėlių metu ir šių mokinių tėvams – jų susirinkimuose 2019 m. spalio mėnesį.  2.3. Analizė parodė, kad pagerėjo valstybinių brandos egzaminų rezultatų vidurkis, t. y. 2018 m. buvo 52 balai, 2019 m. – 58 balai |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| – | – |

**3. Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Vykdytos gimnazijos direktoriaus funkcijos nuo 2019 m. spalio mėnesio | Šalia direktoriaus pavaduotojo ugdymui pareigoms nustatytų funkcijų atlikti gimnazijos direktoriaus pareigybei priskirti darbai, susiję su gimnazijos finansine veikla (metai baigti be kreditinių įsiskolinimų, darbuotojams išmokėtos vienkartinės išmokos švenčių proga ir kt.), koordinuotas gimnazijos 2020 m. veiklos plano rengimas (sudaryta darbo grupė, pasiskirstytos užduotys), parengta mokytojų ir pagalbos mokiniui specialistų 2020–2022 metų atestacijos programa, sudaryta bendradarbiavimo sutartis su Prezidento Valdo Adamkaus gimnazija, Lietuvos EKO mokyklų tinklo įkūrėja ir koordinatore, parengti 86 įsakymai veiklos, personalo klausimais, pasiruošta metiniam darbuotojų vertinimui teisės aktų nustatyta tvarka, spręsti ugdymo ir ugdymosi, darbo sąlygų, atlygio ir kiti su gimnazijos veikla susiję klausimai |

**4. Pakoreguotos 2019 metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| – | – | – | – |

**III SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**5. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 5.1. Užduotys įvykdytos ir viršijo kai kuriuos sutartus vertinimo rodiklius | Labai gerai Χ |
| 5.2. Užduotys iš esmės įvykdytos pagal sutartus vertinimo rodiklius | Gerai ☐ |
| 5.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 5.4. Užduotys neįvykdytos pagal sutartus vertinimo rodiklius | Nepatenkinamai ☐ |

**6. Kompetencijos, kurias norėtų tobulinti**

|  |
| --- |
| 6.1. vadybinę kompetenciją, siekiant stiprinti gimnazijos mokytojų nuostatą, kad kiekvienas mokinys gali pasiekti gerų mokymosi rezultatų |

Direktoriaus pavaduotoja ugdymui,

laikinai vykdanti įstaigos vadovo funkcijas Rasa Pragulbeckienė 2020-01-17

**IV SKYRIUS**

**VERTINIMO PAGRINDIMAS IR SIŪLYMAI**

**7. Įvertinimas, jo pagrindimas ir siūlymai:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gimnazijos tarybos pirmininkė \_\_\_\_\_\_\_\_\_\_\_\_\_\_ Lina Balčaitienė \_\_\_\_\_\_\_\_\_\_\_\_

(parašas) (data)

**8. Įvertinimas, jo pagrindimas ir siūlymai:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klaipėdos miesto savivaldybės meras \_\_\_\_\_\_\_\_\_\_ Vytautas Grubliauskas \_\_\_\_\_\_\_\_\_\_

(parašas) (data)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.